projecte-aina/catalan_government_crawling huggingface dataset:
El projecte Plastic Busters MPAS té l'objectiu de mantenir la biodiversitat i preservar els ecosistemes naturals en les àrees marines protegides costaneres tot consolidant els esforços realitzats contra les deixalles marines, especialment el plàstic, a la Mediterrània.
El projecte cobreix tot el cicle de gestió de les deixalles marines a través d'un enfocament integral, multifacètic i coordinat per combatre les deixalles marines a les àrees protegides marines pelàgiques i costaneres de la Mediterrània i aconseguir uns ecosistemes marins saludables.
Aquest és un projecte avalat per la Unió per la Mediterrània (UpM) i finançat pel programa Interreg Med.
L'Agència de Residus de Catalunya (ARC) en forma part a través del Centre d'Activitat Regional pel Consum i la Producció Sostenible (ARC-SCP/RAC), juntament amb membres de vuit països de la conca mediterrània.
Entre els socis hi ha representants d'universitats i centres d'investigació punters en el tema de les deixalles marines, administracions competents en la seva gestió, àrees marines protegides afectades per aquest problema i ONG que porten anys estudiant-lo i denunciant-lo.
Els 15 socis del projecte europeu Plastic Busters MPAS es reuniran el 12 i 13 de novembre al recinte modernista de Sant Pau de Barcelona per intercanviar experiències i coordinar-se.
Aquesta serà la quarta trobada dels socis, on es faran públics els resultats de les quatre expedicions que s'han realitzat aquest estiu a les àrees marines protegides de Zakynthos (Grècia), Cabrera (Espanya), Arxipèlag Toscà (Itàlia) i el Santuari de Pelagos (França/Itàlia).
Aquestes expedicions han servit per comprovar les metodologies harmonitzades de presa de mostres de deixalles marines –micro i macroplàstics– a la columna d'aigua, fons marins, platges i superfície de l'aigua i en animals i plantes marins.
A més, es discutiran els propers passos a seguir per realitzar proves pilot en 10 àrees marines protegides.
Per garantir l'acceptació dels resultats del projecte s'elaborarà un pla de governança conjunt que permetrà a les persones i organitzacions que administren les àrees marines protegides, responsables polítiques i a altres parts interessades, emprendre accions coordinades i específiques contra les deixalles marines.
El Departament d'Agricultura, Ramaderia, Pesca i Alimentació (DARP) continua efectuant els pagaments del Programa de Desenvolupament Rural de Catalunya PDR.cat2020 complint així amb els compromisos assumits amb els agricultors.
Així, el DARP ja ha fet efectiu el pagament dels imports corresponents a la campanya 2018 del 32% restant de l'ajut a l'agricultura ecològica.
Aquest ajut, amb compromisos a 5 anys vista, s'emmarca dins del PDR.cat2020, amb el cofinançament del FEADER.
L'import total del pagament és de 2.267.958,21 €, que s'abona a 2.053 beneficiaris de 40 comarques, i té un impacte sobre 38.668 hectàrees de conreu.
L'objectiu d'aquesta subvenció és compensar el lucre cessant i l'increment de costos associats a pràctiques respectuoses amb el medi ambient que suporten els operadors ecològics.
Ja s'han publicat els resultats de les convocatòries "Secció 1: Cadena de valor agroalimentària", "Secció 1: Sistemes d'agricultura", "Secció 1: Gestió de l'aigua" i "Secció 1: Nexus 2019 RIA".
La convocatòria "Secció 1: Cadena de valor agroalimentària" es centra a desenvolupar i implementar solucions innovadores, eines tecnològiques i/o solucions digitals i protocols per aconseguir la traçabilitat i confirmar l'autenticitat dels productes alimentaris mediterranis (oli d'oliva exclòs) amb l'objectiu de detectar el frau en els productes alimentaris tradicionals mediterranis.
El projecte català "GPSeed: implementació d'eines i estratègies per assegurar l'autenticitat i detectar el frau en les llavors de blat i arròs" està a la llista de reserva per rebre aquesta ajuda.
El projecte està coordinat per l'IRTA (Institut de Recerca i Tecnologia Agroalimentàries) i hi participen els següents països: Egipte, Espanya, Itàlia i Turquia.
PRIMA ( Partnership for Research and Innovation in the Mediterranean Area ) és una iniciativa per a la recerca i la innovació finançada pel fons europeu Horizon 2020, que té com a voluntat la unió de coneixement i patrimoni cultural dels països de la mediterrània, per tal de desenvolupar, entre d'altres, les àrees amb escassetat d'aigua, proveint-les d'oportunitats de treball en el camp de l'alimentació i competitivitat per emprenedors i dones, conservant els ecosistemes.
Actualment compta amb la participació d'onze països de la UE (Croàcia, Xipre, França, Alemanya, Grècia, Itàlia, Luxemburg, Malta, Portugal, Eslovènia i Espanya) i 8 països mediterranis no europeus (Algèria, Egipte, Israel, Jordània, Líban, Marroc, Tunísia i Turquia).
El programa el gestiona la Fundació PRIMA sobre la base de plans de treball anuals, i el finançament previst fins a 2020 és de 220 M € provinents del programa de recerca Horizon 2020 i 274 M € provinents d'aportacions dels estats membres.
El Banc Europeu d'Inversions (BEI) ha concedit a l'empresa catalana QEV Technologies 17 milions d'euros en forma de quasicapital (fons assimilables a fons propis) per finançar les seves activitats de recerca i desenvolupament (R+D).
Aquesta operació està avalada pel Fons europeu d'inversions estratègiques (EFSI), eina principal del Pla d'Inversions per a Europa (Pla Junker).
QEV Technologies és una empresa tecnològica ubicada a Montmeló que produeix components de vehicles elèctrics, que van des del disseny de vehicles de Fórmula E fins a la fabricació de kits per convertir minibusos no elèctrics en elèctrics o la producció de minibusos totalment elèctrics.
Actualment està dissenyant sistemes de propulsió elèctrica per a petits vehicles de transport urbà, vehicles elèctrics en general, sistemes de recàrrega ràpida i vehicles de Fórmula E.
Gràcies a la inversió del BEI, QEV Technologies podrà intensificar les seves activitats d'innovació i dissenyar solucions de mobilitat més netes i sostenibles que contribueixin a lluitar contra el canvi climàtic.
A més, també està fabricant kits especialment dissenyats per electrificar vehicles de transport públic a Àsia, Amèrica Llatina i Àfrica.
L'objectiu del BEI és mobilitzar tot el finançament que calgui per mantenir l'escalfament global per sota dels 2°C i limitar en un 1,5°C l'augment previst de la temperatura de conformitat amb els objectius de l'Acord de París.
Han estat publicats els resultats de la convocatòria "Seguiment i orientació, per mitjà de l'esport, de joves en risc de radicalització".
Aquesta convocatòria té com a objectiu, recordem, la realització de projectes esportius basats en la prevenció de la radicalització; particularment vol ajudar als joves en risc d'exclusió i de radicalització a integrar-se millor en la societat per mitjà de la pràctica de l'esport i l'activitat física.
Aquesta acció s'adreça a organitzacions o federacions esportives que, en cooperació amb les autoritats locals i les organitzacions que treballin en la lluita contra la radicalització, ofereixin eines, activitats adequades i orientació per prevenir els processos de radicalització.
D'entre 31 sol·licitants la Comissió Europea ha escollit 7 entitats que rebran els ajuts, dues d'elles catalanes:
El Departament d'Agricultura, Ramaderia, Pesca i Alimentació (DARP) de la Generalitat de Catalunya participa en la cerimònia dels premis EPSA (European Public Sector Award) 2019, on es dóna reconeixement i difusió a les millors solucions avançades en l'administració pública.
Sota el tema general "Noves solucions per a reptes complexos: un sector públic centrat en el ciutadà, sostenible i adequat per al futur ", EPSA 2019 buscava mostrar i recompensar propostes presentades per les administracions públiques que han trobat noves solucions en l'oferta de serveis públics i en la formulació de polítiques per als desafiaments multidimensionals, cada vegada més complexos, a què s'enfronta el sector públic a Europa.
En el marc d'aquest acte el Premi 'Certificat de Bones Pràctiques' de l'Institut Europeu de l'Administració Pública (EIPA) ha estat atorgat al Departament per la difusió gratuïta de dades obertes que des del 2005 posa a disposició dels agricultors i ramaders de Catalunya.
Aquestes dades permeten una millor declaració dels ajuts, simplifica la gestió, i contribueix a crear riquesa en el sector agrari, i al seu voltant, en donar difusió i subministrar lliure i gratuïtament la nombrosa informació generada al voltant de la gestió dels ajuts de la Política Agrària Comuna (PAC).
A més, el projecte "Hort al Terrat" impulsat per l'Ajuntament de Barcelona es troba entre els finalistes al premi que reconeix les bones pràctiques a la categoria local.
El projecte promou la inclusió de persones amb discapacitats, ja que aquestes cuiden horts urbans d'alguns edificis municipals de Barcelona.
Per fer-ho reben l'assessorament de persones expertes en sistemes de conreu ecològic, el que genera resultats similars als cultius comercials.
Les hortalisses i les verdures es lliuren periòdicament a entitats socials i bancs d'aliments.
El "Fondo Español de Garantía Agraria" (FEGA), depenent del "Ministerio de Agricultura, Pesca y Alimentación", ha publicat la relació d'Organismes Associats de Repartiment (OAR) autoritzats a repartir aliments a les persones beneficiàries d'ajuda alimentària i a dur a terme mesures d'acompanyament.
La resolució correspon a la segona fase del programa FEAD a les persones més desafavorides de l'any 2019.
Aquest programa té per objectiu facilitar als estats membres l'assistència material per a les persones més necessitades a través del finançament de:
Poden participar com a OAR, les organitzacions legalment constituïdes, sense ànim de lucre, amb estatuts afins a la prestació d'assistència social de persones desafavorides i que disposin de la capacitat administrativa, operativa i financera per realitzar la distribució gratuïta d'aliments entre les persones desfavorides
En la present resolució hi ha hagut un total de 602 OAR a Catalunya, distribuïdes de la següent manera:
La llista completa d'organitzacions seleccionades s'inclou a la resolució adjunta.
El 85% del pressupost de cada actuació està cofinançat pel FEAD en el marc del Programa Operatiu (PO FEAD 2014-2020).
El projecte MPA Engage (en les seves sigles en anglès: "Engaging Mediterranean key actors in Ecosystem Approach to manage Marine Protected Areas to face Climate") cofinançat pel programa Interreg MED amb un pressupost aproximat de tres milions d'euros té com a objectiu principal promoure les àrees marines protegides com un dels pilars de l'estratègia a de mitigació i adaptació al canvi climàtic.
A traves d'una aproximació socioecològica durant els propers anys (Novembre 2019-Juny 2022).
MPA-Engage desenvoluparà plans d'acció per l'adaptació al canvi climàtic en set àrees marines protegides situades en 6 països mediterranis.
Per això s'implicarà als actors principals de cada àrea marina protegida: gestors, actors sòcio-econòmics –sector turístic i pesca artesanal-, autoritats locals i regionals, el mon acadèmic i la ciutadania –ciència ciutadana-.
El projecte està liderat per l'Institut de Ciències del Mar del CSIC i hi participen:
A més del socis, el projecte compta amb la participació de trenta socis associats.
LIBRA és un projecte cofinançat pel programa Horizon 2020.
El projecte engloba 10 entitats de recerca en ciències de la salut de diferents països de la UE; totes les entitats són membres de l'aliança EU-LIFE, que té l'objectiu de crear i fomentar l'excel·lència en l'àmbit de les ciències de la salut a Europa i, per tant, de promoure la igualtat de gènere.
Entre aquestes entitats hi ha el Centre de Regulació Genòmica, un centre internacional de recerca biomèdica situat a Barcelona.
El centre va ser creat l'any 2000 sense ànim de lucre per la Generalitat de Catalunya a través del Departament d'Economia i el de Salut; amb el suport del Ministeri d'Economia i Competitivitat espanyol i de la fundació "la Caixa" i de la Universitat Pompeu Fabra.
La resta de socis del projecte són:
Amb l'ajuda de l'Assemblea de la Dona pel Desenvolupament i la Lluita contra l'Exclusió Social (ASDO), una entitat experta en gènere, LIBRA té la funció d'avaluar les seves polítiques actuals per identificar biaixos o obstacles de gènere per tal de dissenyar i integrar, en un futur, Plans d'Igualtat de Gènere.
Aquests plans ajudaran a aplicar canvis estructurals per eliminar les barreres existents i apoderar les dones per ser igual d'exitoses que els homes en els seus projectes de recerca.
Els Plans d'Igualtat de Gènere estaran principalment enfocats a quatre àrees d'intervenció:
El projecte CRISS té la finalitat de donar resposta a un dels majors reptes educatius a la UE: oferir als professors i estudiants l'oportunitat d'adquirir capacitats i competències digitals necessàries tant en l'àmbit acadèmic com professional al segle 21.
El projecte també adreça la demanda de l'ús de les TIC per promoure una educació més moderna i creativa.
El projecte consisteix a avaluar una plataforma digital per l'adquisició i certificació de competències digitals en escoles de primària i secundària a Europa.
Això s'assoleix oferint a les escoles que participen l'oportunitat de viure una experiència educativa única permetent als estudiants adquirir diàriament competències digitals alhora que avancen amb el contingut del curs.
En el projecte CRISS participen tres entitats catalanes: l'Escola Pia de Catalunya, la Fundació per a la Universitat Oberta de Catalunya (UOC) i Documenta Creaciones Multimedia Avanzadas SL.
Tot i això, hi participen 12 entitats més de diversos països:
El projecte compta amb un pressupost de 6.048.440,18 €, finançat per l'Horizon 2020, i té la finalitat de validar l'eina a més de 490 escoles amb més de 25.400 estudiants i 2.290 professors a Europa.
CHIST-ERA és una xarxa d'organitzacions de finançament a Europa i més enllà, finançada per Horizon 2020, que dóna suport a la recerca en tecnologies digitals amb un alt potencial d'impacte.
Cada any selecciona dos temes nous d'importància emergent i obre convocatòries per projectes de recerca transnacional sobre els temes seleccionats.
Per tant, promou recerca novell i multidisciplinària amb la finalitat de què a llarg termini condueixin a grans avenços tecnològics.
Els temes de la present convocatòria són:
Aquest tema va sorgir per la necessitat d'explicar les decisions presses per sistemes d'Intel·ligència Artificial (AI), una acció molt important per a la confiança i l'acceptació social de l'AI.
Davant dels reptes emergents del canvi mediambiental és important que els científics siguin capaços d'entendre i modelar el medi ambient per poder entendre i predir els propers canvis.
Per a poder participar les entitats hauran de formar part d'un consorci d'entre 3 i 6 socis.
Un mínim de 2 socis haurà de ser un estat membre de la UE i un país associat de la UE.
Les entitats d'altres països podran participar si poden garantir el seu propi finançament.
L'objectiu de la present licitació és garantir la llei i els drets fonamentals a Turquia en línia amb els estàndards internacionals i europeus reforçant encara més l'eficiència i l'administració del poder judicial, augmentant la consciència sobre els drets humans i continuant amb la reforma del sistema penitenciari.
La finalitat és proporcionar serveis de supervisió i gestió de contractes per executar el contracte d'obres.
Dins l'àmbit d'aquest contracte, el contractista prestarà serveis de supervisió per a la construcció d'un model d'institució per als nens que es queden amb les seves mares, que constituirà un entorn de vida especial com a institució adjunta a una de les presons de dones existents a Diyarbakir.
Poden participar totes les persones nacionals i persones jurídiques establertes a un estat membre de la UE o a un país o territori elegible.
El seu objectiu és que per l'any 2030 tots els ciutadans de la Unió Europea tinguin la motivació, la capacitat i l'oportunitat tenir una dieta saludable a partir d'una alimentació variada, així com uns nivells saludables d'activitat física.
A més, el projecte persegueix també una reducció significativa de la incidència de malalties relacionades amb la dieta.
En el marc d'aquest projecte, es constitueix l'ERA-NET ERA_HDHL (de les seves sigles en anglès), que pretén crear associacions de recerca conjunta.
Actualment, la JPI HDHL busca avaluadors externs per analitzar els efectes de la iniciativa en les polítiques de caràcter científic, de programació i de recerca; ja que aquesta porta 10 anys en marxa.
L'avaluador seleccionat haurà d'entendre els objectius de la JPI HDHL, familiaritzar-se amb les dades disponibles i desenvolupar la metodologia necessària per avaluar els impactes de la iniciativa.
Les sol·licituds que no estiguin escrites en francès hauran d'anar acompanyades de la traducció autoritzada corresponent.
La Política Agrària Comuna (PAC) és una de les polítiques més importants de la Unió Europea.
És una aliança entre l'agricultura i la societat europea, així com l'establiment d'una relació entre els agricultors i la UE.
La PAC és una política que s'aplica a tots els ciutadans de la UE i els beneficia de diferents maneres: dóna suport als agricultors i millora la producció agrària, manté les àrees rurals i els paisatges, incentiva l'economia rural i ajuda a alleujar el canvi climàtic gràcies a l'ús sostenible dels recursos naturals.
La UE ha publicat aquesta convocatòria en el marc de la Política d'Agricultura i Desenvolupament Rural, sota el Programa de Mesures d'Informació Relacionades amb la Política Agrària Comuna.
L'objectiu d'aquesta convocatòria és construir un sentiment de confiança entre la UE i tots els seus ciutadans, tant els que són agricultors com els que no ho són.
Les propostes han d'estar enfocades a cobrir malentesos i desinformació sobre l'agricultura europea i la PAC; així, els candidats hauran de fer ús de fets i dades per tal de conscienciar la població de la importància del sector agrari i del suport de la UE cap a l'agricultura i el desenvolupament rural.
A més, les propostes també hauran d'anar enfocades a la sostenibilitat de l'agricultura en termes de les exigències ambientals i socials de la PAC.
La convocatòria està enfocada principalment a gent jove d'àrees urbanes, concretament:
La convocatòria cobrirà projectes presentats per una única entitat sol·licitant.
Les entitats compostes per diferents membres hauran de participar en forma d' "únic beneficiari" o "beneficiaris sense personalitat legal".
Les persones físiques no són elegibles.
Pressupost: 4 M € (entre 75.000 i 500.000 € per projecte) | Data límit: 20/01/2020
L'EGNSS representa el sistema de navegació per satèl·lit del programa Galileo i d'EGNOS (European Geostationary Navigation Overlay Service).
L'ús de la navegació per satèl·lit ha ajudat al creixement econòmic, particularment de les indústries tecnològiques.
El nou projecte que vol establir Galileo té l'objectiu d'establir un seguit de noves aplicacions i serveis que proporcionaran una millora de la fiabilitat de posicionament i, per tant, creixement econòmic a Europa.
L'objectiu d'aquesta convocatòria, finançada amb el fons Horizon 2020, va més enllà de l'ús de EGNOS i/o Galileo, ja que vol fomentar l'ús del EGNSS i la fusió d'altres sensors i tecnologies de posicionament (fars Bluetooth, localització a través d'estacions base de Wi-Fi...).
Així, les accions es centraran en dues activitats principals:
La convocatòria inclou els següents topics:
Aplicacions EGNSS per fomentar la digitalització
Aplicacions EGNSS per fomentar la mobilitat ecològica, segura i intel·ligent
Aplicacions EGNSS per guiar les autoritats públiques
Aplicacions EGNSS per fomentar la resistència social i protegir el medi ambient
L'Agència Europea del Medi Ambient (AEMA) s'ha fet responsable de l'aplicació del component de neu i gel com a part de la cartera de productes del servei de vigilància terrestre de Copernicus.
Aquesta licitació té com a objectiu l'establiment d'un contracte de serveis amb un operador econòmic que ampliï les capacitats europees de vigilància de la neu i el gel d'alta resolució amb productes derivats dels sensors actius del Sentinel 1, actualment a l'òrbita A i B.
Concretament, el contractista haurà de realitzar les següents accions, que són complementàries a les accions basades en el Sentinel 2 (del primer contracte de neu i gel):
La duració del contracte és de 48 mesos com a màxim.
L'EuroNanoMed (ENM) és una ERA-NET de nanomedicina establerta des del 2008 com una plataforma per a finançar agències i ministeris per a coordinar els programes de recerca i innovació amb l'objectiu de crear i finançar recerca col·laborativa i projectes innovadors que permetin convertir la recerca en nanotecnologia en avantatges pràctics en medicina.
El 14 de novembre es preveu el llançament de l'11 convocatòria conjunta transnacional.
Les propostes de projectes hauran de tractar almenys una de les següents àrees:
Són elegibles els consorcis que inclouen grups de recerca d'un mínim de 2 de les següents categories:
Cada consorci haurà d'incloure un mínim de 3 i un màxim de 5 socis d'almenys 3 països diferents que participin en la convocatòria.
No es podran presentar al mateix consorci més de 2 socis del mateix país.
Només es podrà ampliar el nombre de socis a 7 si aquests provenen de comunitats científiques que han estat poc representades a convocatòries anteriors com Bulgària, República Txeca, Estònia, Letònia, Lituània, Romania, Eslovàquia, Taiwan i Turquia.
Aquestes bases tenen l'objectiu d'establir els requisits i el procediment per seleccionar els projectes pilot de compra pública d'innovació en l'àmbit del servei públic de gestió de residus municipals i, específicament, en el servei de recollida selectiva de residus.
D'acord amb el Programa de compra pública d'innovació de la RIS3CAT, aquests projectes han de produir un canvi de tendència en el servei de recollida selectiva, pel que fa a:
La finalitat principal d'aquesta subvenció és promoure la implantació de models de recollida selectiva de residus més eficients per assolir els objectius establerts en el PRECAT20 d'acord amb la normativa de la UE, aportant solucions innovadores als reptes plantejats.
Les tipologies de projectes pilot, cadascuna de les quals té una línia de finançament i un import assignat, són les següents:
Amb cadascuna de les línies de finançament es poden finançar un o més projectes pilot, en funció del cost dels pilots i dels recursos disponibles.
Poden optar a les subvencions regulades en aquestes bases els ajuntaments de municipis amb una població de més de 20.000 habitants i els ens supramunicipals de Catalunya, que siguin competents en la recollida selectiva de residus de l'àmbit territorial del projecte, o que la tinguin aquesta competència delegada.
Els projectes hauran de finalitzar, com a molt tard, dos anys després de la data de resolució d'atorgament.
Cal justificar la durada del projecte en la memòria tècnica que acompanya la sol·licitud.
L'objectiu de la present licitació es proporcionar una cartografia completa (situació actual) de les polítiques de preus i de les mesures fiscals existents destinades a reduir el consum d'alcohol i de productes amb alt contingut de greixos, sucre i sal en els països que participen en el Programa de Salut de la UE i a Austràlia, Xile i els Estats Units.
S'identificaran i es debatran les millors pràctiques en 9 estudis de casos per donar suport als estats membres de la UE que estiguin considerant la introducció de polítiques de fixació dels preus i de mesures fiscals, així com per donar suport a l'establiment d'un enfocament eficaç.
Poden participar totes les persones jurídiques establertes als estats membres de la UE o contemplades als tractats.
També podran participar-hi les organitzacions internacionals.
El contracte tindrà una durada de 18 mesos.